laion/Wikipedia-Exotic huggingface dataset:
Erdoğan Atalay

Erdoğan Atalay (sündinud 22. septembril 1966 Hannoveris) on türgi päritolu Saksa filmi- ja telesarjanäitleja. Kuigi ta on mänginud paljudes filmides ja telesarjades, on üks tema tuntumaid rolle Semir Gerkhan Saksamaal toodetud kiirteepolitseisarjas "Kutsuge Cobra 11" (alates 1995. aastast). Tema esimene teatriroll oli 18-aastaselt "Aladdini imelambis". Atalay alustas 1987. aastal õpinguid Hamburgi muusika- ja teatrikõrgkoolis (Hochschule für Musik und Theater Hamburg). Läbimurre tuli 1995. aastal sarjas "Kutsuge Cobra 11", mida filmitakse tänini. Atalay abiellus 13. augustil 2004 Astrid Ann-Marie Pollmanniga, neil on tütar (sündinud 2000). 1990 – "Musik groschenweise" 1994 – "Doppelter Einsatz" 1994 – "Der Wache" 1996– ... – "Alarm für Cobra 11" ("Kutsuge Cobra 11"), Semir Gerkhani rollis 1997 – "Sperling und der falsche Freund" 1999–2000 – "Hinter Gittern – Der Frauenknast" (3 osa) 1998 – "Der Clown" 2000 – "Maximum Speed" 2006 – "Hammer und Hart Atalay saksakeelne fännileht Atalay MySpace'is
Smalltalk

Smalltalk on objektorienteeritud dünaamiliselt tüübitud reflektiivne programmeerimiskeel. Smalltalk loodi peamiseks haridusalaseks kasutuseks ja õppeks, Xerox PARC'i Õppimise Uurimise Grupis Alan Kay, Dan Ingalls, Adele Goldberg, Ted Kaehler, Scott Wallace ja teiste poolt 1970. aastatel. Keele esimene versioon anti välja nime Smalltalk-80 all, ning on sest ajast alates leidnud laia kasutamist. ANSI Smalltalk ratifitseeriti 1998. aastal ning see on Smalltalki standardiks. Hello world programm Smalltalkis: Transcript show: 'Hello, world!'. Xerox Alto
Atmosfäärikiht

Atmosfäärikihid on Maa atmosfääri ligikaudu kontsentriliste sfääridega piiratud osad, mis erinevad omavahel õhu koostise poolest. Õhu koostise erinevused põhjustavad omakorda õhutemperatuuri muutumise iseloomu (temperatuuri gradiendi) erinevusi ja selletõttu on kõige levinum atmosfääri jagamine kihtideks temperatuuri vertikaalse käigu järgi. Paksema atmosfäärikihi ("-sfääri") piirides temperatuur tavaliselt ainult kasvab või ainult kahaneb. Neid eraldavad temperatuuri käigu käänupunktide piirkonnad – õhukesed üleminekuvööndid ehk pausid. Ionosfäär "Atmosfääri ehitus" (PDF). Originaali (PDF) arhiivikoopia seisuga 18. juuli 2011. Vaadatud 3. aprillil 2010. Inge Roos. Biosfääri, litosfääri ja hüdrosfääri iseloomustus. Atmosfäär ja osoonikihi kaitse.[alaline kõdulink] Атмосфера - условное деление на слои Л.Т.Матвеев. Курс общей метеорологии. Физика атмосферы. Ленинград: Гидрометеоиздат, 1984 "H.Ohvril. Üldmeteoroloogia (Atmosfäärifüüsika)" (PDF). Originaali (PDF) arhiivikoopia seisuga 18. juuli 2011. Vaadatud 3. aprillil 2010. "Piia Post. Meteoroloogia. Materjalid Üldmeteoroloogia kursuse jaoks" (PDF). Originaali (PDF) arhiivikoopia seisuga 18. juuli 2011. Vaadatud 15. aprillil 2010.
Spekter (ansambel)

Spekter oli Orava Kultuurimaja vokaal-instrumentaalansambel, mis alustas tegevust 1969. aasta lõpus ja oli aktiivne 1970. ja 1980. aastatel. Kevadel 1982 toimunud Eesti NSV vokaal-instrumentaalansamblite tarifitseerimisel anti Spektrile kategooria A-2. (NSV Liidus anti tol ajal erinevaid tasemekategooriaid. Madalamast alates: B-3; B-2 ; B-1 ; A-3; A-2 ja A-1. A-1 anti vaid kutselistele ansamblitele.) Ansambli koosseisu on kuulunud: Viktor Pisukov (klahvpillid, akordion, soolokitarr, laul; algkoosseis) Voldemar Pisukov (soolokitarr, laul) Igor Pisukov (trummid) Jüri Pallo (basskitarr, laul) Urmas Reinson (rütmikitarr, laul; algkoosseis) Riho Sarapuu (trummid; algkoosseis) Andrus Loos (basskitarr, laul) Andres Määr (klahvpillid) Ervin Raud (basskitarr, laul; algkoosseis) Merike Varrak ( laul; algkoosseis) Rut Lehtla ( laul; algkoosseis) Vahtsõnõ aasta tulõ iks tandsuga Uma Leht, 22. detsember 2015.
Aafrika taassünni monument

Aafrika taassünni monument (prantsuse keeles Monument de la Renaissance africaine) on mälestusmärk Senegali pealinnas Dakaris. Monument asub Ouakami eeslinnas Atlandi ookeani kaldal saja meetri kõrgusel künkal. Selle geograafilised koordinaadid on 14° 43′ 20″ N, 17° 29′ 42″ W. Mälestusmärk on pühendatud Senegali iseseisvuse saavutamise 50. aastapäevale. Selle rajamise algatas 2006. aastal president Abdoulaye Wade, ehitust alustati 2008. aastal. Ehitaja oli Põhja-Korea ettevõte. Pronksist 49 meetri kõrgune skulptuur kujutab mäe seest kerkivat aafrika perekonda. Monumendi rajamine maksis umbes 27 miljonit dollarit. Opositsiooni pooldajates on tekitanud rahulolematust nii võõrtööliste kasutamine, monumendi maksumus kui ka selle stiil, mida on nimetatud stalinistlikuks. Pahameelt lisab ka presidendi avaldus, et 35 protsenti mälestusmärgi rajamisest tõusvatest tuludest kuulub õigusega talle kui idee autorile. Monument avati pidulikult 3. aprillil 2010. A monumental folly in Senegal – The Independent Senegal inaugurates controversial $27m monument – BBC
Kaja (ajaleht)

Kaja oli päevaleht, mis ilmus Tallinnas aastatel 1919–1935 algul Eesti Maarahva Liidu ja hiljem Põllumeestekogude häälekandjana. Kaja oli Maaliidu järglane. 1921–22 oli lehel eraldi Pärnu väljaanne, 1922–23 ilmus kaasandena umbes korra kuus Pildileht, 1922–34 ilmus Kaja tähtraamat ja 1922 Asundusseaduse eelnõu. Peatoimetajad olid Jüri Uluots, Kaarel Eenpalu, Johan Holberg, Ants Oidermaa ja Artur Tupits. 1935 hakkas Kaja asemel ilmuma Uus Eesti. Kajas ilmunud artikleid Vikitekstides "Juured Sauga vallas: Johan Holberg". Maaleht. 14.03.2013. "Kaja". Eesti Entsüklopeedia. 2011. Vaadatud 25.02.2023.
Igihaljas

Igihaljas oli Eesti Rohelise Liikumise ajaleht. Ajalehe esimene number ilmus 15. veebruaril 1990. Aastal 1992 jätkus ajalehe ilmumine uue nime all – Haljas.
Tropopaus

Tropopaus on Maa atmosfääri osa, atmosfäärikiht troposfääri ja stratosfääri piiril. Paikneb 8 km (pooluste kohal) kuni 15–17 km (ekvaatori kohal) kõrgusel maapinnast. Tropopausi paksus on mitusada meetrit kuni 2–3 km. Tropopausi kõrgus oleneb geograafilisest laiusest, tsüklonaalsest tegevusest ja aastaajast (suvel on ta kõrgemal kui talvel). Lähistroopikas esinevad tropopausis augud, mille põhjuseks on tugevad jugavoolud. Kohati tropopaus hävib tihti ja tekib uuesti. Tropopausis on õhutemperatuur umbes 215 K, vertikaalne temperatuuri gradient on väike, mõnikord esineb temperatuuriinversioon. Kalju Eerme. Keskkonnaõpetus, lk 12 (PDF)
Lunastaja Kristuse kuju

Lunastaja Kristuse kuju või Kristus Lunastaja kuju (portugali keeles O Cristo Redentor) on Brasiilia ja kogu maailma suurim art déco stiilis skulptuur, mis asub Rio de Janeiros Corcovado mäe tipus. Kuju on 39,6 meetrit kõrge ja kaalub 635 tonni. Lunastaja Kristuse kuju on merepinnast umbes 700 meetri kõrgusel. Selle jalamilt avaneb vaade Floresta da Tijuca metsapargile. Kuju on valmistatud raudbetoonist ja voolukivist. Lunastaja Kristuse kuju on katoliikluse sümbol Brasiilias. Kuju hakati ehitama juba 1921. aastal, kuid töödega jõuti lõpule alles 1931. aastal. Monument avati 12. oktoobril 1931. 10. veebruaril 2008 tabas kuju pikselöök. Märtsis 2010 alustati kuju renoveerimist. See taasavati 30. juunil 2010. 7. juulil 2007 arvati Lunastaja Kristuse kuju uute maailmaimede hulka. Koduleht Jeesuse kuju Google Mapsi kaardil
Kiruna kirik

Kiruna kirik asub Kirunas Rootsis. Kirik ehitati aastatel 1909–1912. Kiriku arhitekt oli Gustaf Wickman. Kirik on väljastpoolt dekoreeritud 12 kujuga, mille autor on Christian Eriksson. Kuju "Alandlikkus" Kuju "Armastus" Kuju "Kurbus" Kuju "Melanhoolia" Kuju "Jumaldamine" Kuju "Ekstaas" Kuju "Usaldus" Kuju "Vagadus" Kuju "Ülbus" Kuju "Häbelikkus" Kuju "Meeleheide"
Monoliit

Monoliit (ladina keeles monolithus kreeka keelest μονόλιθος) on geoloogiline moodustis, mis kujutab endast tervet kivimitest koosnevat rahnu. Kuna tavaliselt koosnevad monoliidid ümbritsevatest settekivimitest kõvematest tard- või moondekivimitest, siis erosiooni toimel nad paljanduvad ja moodustavad eraldi pinnavorme. Augustuse mägi, Lääne-Austraalia Ben Amera monoliit, Mauritaania Stone Mountain, Ameerika Ühendriigid, Georgia osariik Uluru (Ayers Rock), Austraalia Põhjaterritoorium El Capitan, Yosemite rahvuspark, Ameerika Ühendriigid, California osariik Pão de Açúcari kaljumägi, Brasiilia Peña de Bernal, Mehhiko Megaliit Monoliit (kunst)
César Évora

César Évora Díaz Gonzales (sündinud 4. novembril 1959 Havannas) on Kuuba-Mehhiko näitleja. Ta õppis geofüüsikat, kuid jättis ülikoolis õpingud pooleli, kuna leidis, et näitlemine sobib talle paremini. 1995. aastal sai César peaosa seriaalis "Kuniks elu", kus ta mängis koos Daniela Romoga. 1999. aastal sai näitleja Mehhiko kodakondsuse. Césari rollid seebiooperites "Luz Clarita", "Ciente ben" ja "Õigus armastusele" tegid mehest Mehhikos staari. César Evora on abielus Vivianiga ja neil on 3 last. "Trópico de Sangre" (2009) "Gertrudis" (1991) "La Bella de Alhambra" (1989) "Barrio Negro" (1989) "Capablanca" (1986) "Un Hombre de Éxito" (1986) "Una Novia Para David" (1985) "Habanera" (1984) "Amada" (1983) "Cecilia" (1982) "Corazón salvaje" (1993–1994) "Agujetas de color de rosa" (1994–1995) "Si Dios Me Quita La Vida" (1995) "Cañaveral de pasiones" (1996) "Luz Clarita" (1996–1997) "Gente bien" – Jaime (1997) "El privilegio de amar" – Juan de la Cruz (1998–1999) "Laberintos de pasión" – Gabriel (1999–2000) "Abrázame Muy Fuerte" – Federico Rivero (2000–2001) "El manantial" – Rigoberto Valdéz (2001–2002) "Entre el amor y el odio" – Octavio (2002) "Así son ellas" – Luis (2002) "Mariana de la Noche" – Atilio Montenegro (2003/04) "La madrastra" – Esteban San Roman (2005) "La Esposa Virgen" – Loco Serenata (2005) "Mundo de Fieras" – kaksikud Gabriel ja Demián (2006) "Yo amo a Juan Querendón" – Samuel (2007/08) "Amor sin Maquillaje" – Pedro (2007) "Al Diablo con los Guapos" – Constancio Belmonte Lascurain (2007/08) "En Nombre del Amor" – Eugenio Lizarde (2008/09)
Sõdurite mälestusmärk Osmussaarel

Sõdurite mälestusmärk Osmussaarel on Osmussaare kaitsmisel langenud Nõukogude sõduritele püstitatud mälestusmärk. Osmussaarel paikneva mälestusmärgi geograafilised koordinaadid on 59° 17′ 37″ N, 23° 22′ 40″ E. Seoses Saksamaa vägede pealetungiga 1941. aastal tuli asuda saart kaitsma. Osmussaare kangelaslik kaitsmine Nõukogude vägede poolt on siiski ainult legend, sest tegelikult ei pakkunud Osmussaare vallutamine sakslastele suuremat huvi ja venelaste tegevus piirdus ainult saarelt põgenemisega. Siiski pommitasid sakslased piirkonda mitu päeva ja selle käigus hukkus ka saarel viibinud Nõukogude sõdureid. Hiljem pühendati põgenemise käigus mahajäänud venelastele mälestusmärk. Nimelt ei olnud kõik Nõukogude sõdurid põgenedes laevale mahtunud ja üleliigsed sõdurid kas lasti maha või suleti patarei ruumidesse. Ühtlasi on Osmussaart Teise maailmasõja ajal kaitsnud sõdurite mälestusmärk ka Haapsalus. Sealne mälestuskivi avati 27. juunil 1975 Jaama tänava ja Kalda tänava nurgal oleval haljasalal, mida hakati ametlikult nimetama Osmussaare väljakuks. Likvideeritud 2023. aasta suvel. Ülla Paras: Kronoloogia Läänemaa Muuseum
Bernhard Veimer

Bernhard Veimer (4. detsember (vkj 21. november) 1906 – 22. september 1973) oli eesti kommunist. 17. juulist 1940 kuni 6. augustini 1941 oli ta Eesti Rahvusraamatukogu eelkäijaks olnud Riigiraamatukogu direktor. Ta on maetud 27. septembril 1973 Tallinna Metsakalmistule. Ta oli Tõnu ja Anna Pauline Veimeri poeg. Tal on vennad Karl Johannes, Rudolf ja Arnold. Personal-Buch der Evangelisch-Lutherischen ...; TLA.1358.2.18; 1883-1917 - viide sünnile, sünnikohale, vanemate nimedele. Tallinna kalmistute register: Veimer, Bernhard[alaline kõdulink]
Laurens Hammond

Laurens Hammond (11. jaanuar 1895 – 3. juuli 1973) oli ameerika insener ja leiutaja. Tema tuntumate leiutiste hulka kuuluvad Hammondi orel ja Hammondi kell.
Stratosfäär

Stratosfäär on atmosfäärikiht tropopausist kõrgemal. Ta paikneb kõrgusel 13–45 (10–50) km. Stratosfääri alaosas (kuni 20 km) on õhutemperatuur konstantne, ülaosas (kuni 40 km) tõuseb kuni stratopausi alapiirini vahemikus −56,5 kuni 0,8 °С. Sellega seoses puudub stratosfääris konvektsioon, aga esineb inversioon. Stratosfääri kohal paikneb stratopaus – üleminekukiht, mis ulatub kõrguseni 55 km. Stratopausis õhutemperatuur kõrgusest ei olene ning ta on stratosfääri ja mesosfääri piiriks. Stratosfäär sisaldab umbes 90% atmosfääri osoonist (kõrgusvahemikus 15–20 kuni 55–60 km), mis on peamine stratosfääri soojusrežiimi kujundaja ja mis määrab elu ülemise piiri biosfääris. Kõrgusega kasvab osooni kontsentratsioon ja sellega kaasneb õhutemperatuuri kasv. Stratosfääri õhu soojenemise põhjuseks on ultraviolettkiirguse (kiirguse lainepikkuste vahemikus 180–200 nm) neeldumine osooni molekulides. Kõrgusel 20–30 km on osooni kontsentratsioon maksimaalne (umbes 10 ppmv võrreldes 0,04 ppmv troposfääris) ja seal paikneb nn osoonikiht. Osooni jaotust mõjutavad oluliselt meteoroloogilised tingimused ja geograafiline laius. Enamik osoonist tekib ja laguneb troopikas stratosfääri ülemises osas, aga dissotsieerub stratosfääri alumises osas ja suurematel laiuskraadidel, kui ta tekib. Osooni lagundajad on vabad radikaalid, lämmastikmonooksiid (NO) ja halogeeniühendid (sealhulgas freoonid) Veeaur stratosfääris peaaegu puudub, selle kontsentratsioon on väga väike. Атмосфера - условное деление на слои "Atmosfääri ehitus" (PDF). Originaali (PDF) arhiivikoopia seisuga 18. juuli 2011. Vaadatud 4. aprillil 2010. S i s e s t a v a l e m s i i a {\displaystyle Sisestavalemsiia}
Babīte piirkond

Babīte piirkond oli 1. järgu haldusüksus Lätis. Piirnes põhjas Jūrmalaga ja idas Riiaga. Piirkonna keskus oli Piņķi asula. Arvestuslikel andmetel oli 1. jaanuaril 2011 Babīte piirkonna elanikest lätlasi 70,90%, venelasi 19,64%, valgevenelasi 2,56%, ukrainlasi 1,78% ja muust rahvusest inimesi 3,67%. Rahvus oli teadmata 1,47% elanikest. Piirkond moodustati 2009. aastal Babīte ja Sala vallast. 2021. aastal liideti Babīte piirkond Mārupe piirkonnaga. Läti statistika keskamet, vaadatud 15.06.2021. Iedzīvotāju reģistra statistika uz 01.01.2011. Pilsonības un migrācijas lietu pārvalde. Babīte piirkonna koduleht
Lainelis-kaootiline kihtrünkpilv

Undulatus asperatus, uuema nimega Asperitas, (lainelis-kaootiline kihtrünkpilv) on madal pilv, mis tekib maapinnast kuni 2000 m kõrgusel. See harvaesinev pilvetüüp märgiti rahvusvahelisse pilveatlasse 2009. aastal. Kuigi seda tüüpi pilved on tumedad ja näivad tormieelsed, hajuvad nad enamasti ilma tormi tekketa.
PL/I

PL/I (Programming Language One) on üldotstarbeline protseduraalne imperatiivne programmeerimiskeel, mis loodud 1960. aastail. Hello world programm PL/I-s: Test: proc options(main) reorder; put skip edit('Hello, world!') (a); end Test; PL/I FAQ
122 mm haubits 1938 M-30

122 mm haubits 1938 (M-30) (vene k 122-мм гаубица образца 1938 года) on enne teise maailmasõja algust Nõukogude Liidus valmistatud ja sõja ajal massiliselt toodetud kerge välihaubits. M-30 haubits oli relvastuses ka pärast maailmasõda, kuid tänapäeval seda enam ei kasutata. Kaliiber: 122 mm Raua pikkus: 22 kaliibrit Laskekaugus: 11,8 km Laskekiirus: kuni 6 lasku/min Kaal rännakasendis: 3100 kg Pikkus: 5,9 m (rännakasendis) Laius: 1,975 m Kõrgus: 1,82 m Pukseerimiskiirus: 50 km/h Meeskond: 8 inimest 1928. aastal otsustati Nõukogude Venemaal välja töötada uus moodsam ja ka mootorveoks sobilikum välihaubits. Relvakonstruktor Fjodor Petrov konstrueeris mudeli M-30, mis võeti relvastusse septembris 1939. Relvastusse võtmisele eelnes konkurss konstruktor V. Grabini mudeliga F-25, mis oleks olnud efektiivsem, kuid keerukam toota. Masstootmine algas 1940. aastal ja lõpetati alles 1955. aastal. Aastatel 1940–1945 toodeti 16 887 ja kuni aastani 1955 kokku 19 266 M-30 haubitsat. M-30 oli seega toodetuim ja kasutatavaim NSV Liidu välihaubits teise maailmasõja päevil. Lafeti baasil hakati hiljem valmistama 152 mm välihaubitsaid D-1 ja laskeseadet kasutati ründesuurtükil SU-122. Pärast sõja lõppu jäi hulgaliselt haubitsaid relvastusse ja neid eksporditi mitmetesse riikidesse Aasias ja Aafrikas (nt Süüriasse ja Egiptusse). 1960. aastate algul tuli M-30 asemele uus, 122 mm välihaubits D-30. M-30 jäi siiski tänu kasutuslihtsusele ja arvukusele vähesel määral relvastusse veel praktiliselt kuni sajandivahetuseni. M-30 on lihtne ja väga töökindel suurtükiväerelv. Relval on sektorlukk, mida peeti relva valmistamise ajal kiillukust töökindlamaks. Lafeti tugev ehitus võimaldas sellele sõja ajal paigaldada ka võimsama, 152 mm haubitsa. Rattad on täiskummirehvidega, mis oli oma aja kohta kasulik lahendus, kuid sõjajärgsel ajal vähendas mobiilsust. Laskekaugus oli vähemalt võrdne ja algul isegi ületas omaaegseid kergeid välihaubitsaid, seda hoolimata üsna lühikesest (22 kal) rauast ning ka suudmepiduri puudumisest. Relva mass oli pisut suurevõitu, kuid see ei seganud efektiivset kasutamist. Pukseerimiseks kasutati esialgu ka väiksemate rataste ja kolme istekohaga eelikvankrit, rakendit vedas tavaliselt roomiktraktor (näiteks Stalinets). 122 mm haubitsaid M-30 oli Eestis teadaolevalt säilinud kolm: üks asub Ida-Virumaal postamendil elektrijaama lähistel, Mustajõe II maailmasõja suurtükiväelaste monument suurtükiväelastele, Auvere elektrijaama ees (teisaldatud 2022 Vaivara Sinimägede Muuseumisse) teine Eesti kaitseväe Tapa sõjaväelinnakus ja kolmas Eesti sõjamuuseumis. D-30 järeltulija D-1 152 mm versioon SU-122 liikursuurtükk 130 mm välisuurtükk M-46 /M1954 122 mm haubits M-30 122 mm kahur A-19 /M1931/37 152 mm haubits-kahur ML-20 /M1937  122 mm haubits 1938 M-30 – pildid, videod ja helifailid Wikimedia Commonsis Punaarmeelaste mälestusmärk Mustjõel Auvere elektrijaama ees olnud punaarmee haubits rändab sõjamuuseumisse, err.ee, 02.08.2022
Bioreoloogia

Bioreoloogia on biofüüsika haru, mis tegeleb elusorganismides toimuvate voolamisega seotud liikumisnähtuste uurimise ja kvantitatiivse kirjeldamisega. Näiteks kuulub bioreoloogia uurimisalasse vereringe modelleerimine, samuti vedelike voolamine taimede juhtkudedes. Üks bioreoloogia alusepanijaid oli Nicolas Rashevsky. Reoloogia
Nicolas Rashevsky

Nicolas Rashevsky (9. november 1899 – 16. jaanuar 1972) oli Ukrainast pärit Ameerika Ühendriikides töötanud biofüüsik ja bioloogiateoreetik, üks matemaatilise bioloogia rajajaid.[viide?] Ta õppis teoreetilist füüsikat Kiievi Ülikoolis.[viide?] Ta oli biofüüsika professor Chicago Ülikoolis[viide?]. Tema õpilane oli Robert Rosen. Ta rajas ajakirja Bulletin of Mathematical Biophysics ja oli pikka aega selle peatoimetaja.[viide?]
Brendan Eich

Brendan Eich (sündinud 4. juulil 1961) on USA programmeerija ja JavaScripti programmeerimiskeele looja. Ta on Mozilla Corporationi CTO ja Mozilla Foundationi toetaja. Brendan Eich asus Netscape'is tööle 1995. aasta aprillis. Sama aasta septembris anti välja esimene JavaScriptiga brauser Netscape Navigator 2.0 (siis oli veel keele nimeks LiveScript, kuid juba detsembris nimetati see ümber JavaScriptiks). Steve Lohr (9. september 1996). "Part Artist, Part Hacker And Full-Time Programmer". The New York Times. "Coders at Work: Brendan Eich". "The History of JavaScript".[alaline kõdulink] Brendan's Roadmap Updates
Matemaatiline modelleerimine

Matemaatiline modelleerimine ehk matemaatiline mudeldamine on modelleerimine, mille puhul luuakse ja uuritakse matemaatilisi mudeleid. Matemaatiline modelleerimine seisneb uuritava nähtuse formaliseerimises, tema kohta matemaatilise mudeli koostamises, mudeli parameetrite hindamises, selle mudeli käitumise uurimises, mudeli abil uuritava nähtuse käitumise prognoosimises jm. Matemaatilist modelleerimist on kasutatud rohkemal või vähemal määral kõigis teadusharudes. Täppisteadustes, mis tuginevad kvantitatiivsetele meetoditele ja matemaatilisele teooriale, on matemaatiline modelleerimine möödapääsmatu ja tavaline nende teaduste sünnist saadik. Sotsiaalteadustes ja humanitaarteadustes, mis valdavalt toetuvad kvalitatiivsetele meetoditele, on matemaatiline meetod üks uurimisvahendeid. Matemaatiline modelleerimine sai populaarseks meetodiks sotsiaal- ja humanitaarteadustes 1960. aastail.
Guido van Rossum

Guido van Rossum (sündinud 31. jaanuaril 1956) on hollandi programmeerija, kes on tuntuks saanud programmeerimiskeele Pythoni autorina. Rossum on aidanud ka ABC-programmeerimiskeelt täiustada. 2001. aastal sai ta auhinna[viide?] vaba tarkvara edendamise eest. Alates 2005. aastast töötab ta Google'is. 2001 Free Software Awards Jeremy Jones. Python Creator Guido van Rossum now working at Google. 21. detsember 2005. Guido van Rossumi koduleht Neopythonic Guido van Rossumi blogi
ECMAScript

ECMAScript ehk ECMA-262 on Ecma International poolt standardiseeritud programmeerimiskeel. Standardi esimene versioon valmis juunis 1997. ECMAScripti tuntuimad dialektid on JavaScript, JScript ja ActionScript. ECMAScript 5 võeti vastu detsembris 2009. See sisaldab järgnevaid täiendusi: Täiendatud standardteegid Standardiseeritud JSON-i teek Reflektiivsed getterid ja setterid "www.ecmascript.org". Originaali arhiivikoopia seisuga 18. mai 2016. Vaadatud 4. aprillil 2010. Edition 1 (PDF) TC39 – ECMAScript: Current work on ECMAScript Edition 5 "ECMAScript: About". Originaali arhiivikoopia seisuga 2. august 2012. Vaadatud 4. aprillil 2010.
Matemaatiline mudel

Matemaatiline mudel on mudel, mille kirjeldamisel kasutatakse matemaatilist keelt. Matemaatilised mudelid jaotuvad empiirilisteks ja teoreetilisteks. Empiirilised mudelid kirjeldavad mõõdetud seoseid mitmesuguste lähendusfunktsioonide abil, nad on saadud induktiivsel teel. Teoreetilised mudelid lähtuvad ettekujutusest modelleeritava nähtuse mehhanismi (ehituspõhimõtte) kohta, nad võidakse tuletada deduktiivsel teel. Matemaatiliste mudelite koostamiseks kasutatakse väga erinevaid matemaatika valdkondi. Sagedamini kasutatavad on lineaaralgebra, matemaatiline statistika, diferentsiaalvõrrandid, mänguteooria, jt. Matemaatiline modelleerimine Dünaamikamudel
JScript

JScript on Microsofti loodud ECMAScripti dialekt. Pärast seda, kui Netscape tõi 1995. aastal turule JavaScripti, töötas Microsoft välja sellega ühilduva keele, nimetades selle kaubamärgi õiguste rikkumise vältimiseks JScriptiks. What Is JScript? (MSDN) The History of JavaScript[alaline kõdulink]
Täppisteadused

Täppisteadused ehk eksaktteadused on teadused, milles on võimalik kvantitatiivsetel uurimismeetoditel põhinev täpne kvantitatiivne teooria. Täppisteaduste hulka arvatakse tavaliselt füüsika ja keemia, samuti matemaatika. Reaalteadused Loodusteadused f-teadus
Ecma International

Ecma International on 1961. aastal asutatud organisatsioon, mis tegeleb info- ja kommunikatsioonitehnoloogia ning tarbeelektroonika standardimisega. Organisatsiooni praegune nimi pärineb 1994. aastast. Varasemat nimetust European Computer Manufacturers Association (ECMA) ei peetud enam sobivaks, sest kuigi organisatsioon sai loodud Euroopa arvutisüsteemide standardimiseks, oli selle haare muutnud rahvusvaheliseks. Ecma Internationali peakontor asub Genfis. Üks tuntumaid Ecma loodud standardeid on ECMAScript. What is Ecma International TC39 - ECMAScript Ecma International
Aias

Nime Aias (ladinapäraselt Aiax või Ajax) kannavad kaks Vana-Kreeka mütoloogilist kangelast, kes mõlemad mängisid olulist rolli Homerose eeposes Ilias: Suur Aias, Telamoni poeg Väike Aias, Oileuse poeg
Bulletin of Mathematical Biophysics

The Bulletin of Mathematical Biophysics on maailma esimesi matemaatilise bioloogia ja biofüüsika ajakirju. Ajakirja asutas 1939. aastal Nicolas Rashevsky, kes ühtlasi oli selle peatoimetajaks. Pärast Rashevsky surma, alates veebruarist 1973 kannab ajakiri nime The Bulletin of Mathematical Biology. Sestpeale on ta ühtlasi rahvusvahelise Matemaatilise Bioloogia Seltsi (Society for Mathematical Biology) ajakirjaks. Ajakirja ümbernimetav märge ajakirja tiitellehe pöördel.[alaline kõdulink]